Tsaona yekurova nekutiza (hit and run) zvinoreva kuti mutyairi akonzera tsaona pamugwagwaasi iye achibva atiza asina kumirira kusvitsa nyaya kumapurisa. Kutiza panzvimbo yetsaona sezvizvi kunotoonekwa semhosva yakazvimirira. Munyika zhinji vatyairi vanenge vaita tsaona sezvizvi vakasungirwa kupa information yeinsurance uye kudeedza emergency services painenge ichidiwa. Apo panenge pakuvadzwa nhumbi asi mwene wadzo asipo, mutyairi akasungirwa kusiya tsamba inodudza kuti iye ndiyani uye anowanikwa kupi. Mitemo inotonga tsaona yekurova nekutiza yakatemwa zvichitevera kunetsa zvazvaiita kubata vatyairi vainge vapara mhosva idzi asi vasingabude pachena kuti nyaya dzitongwe kumatare. Mumazuva akatanga kufamba motokari, vatyairi vaipfeka ma goggles saka zvainetsa kubata zviso zvavo, motokari dzakanga dzisati dzava nema licence plate uye migwagwa yakanga isina tara zvichireva kuti kwaibhumuka guruva rinotadzisa kuona zviri nyore.